ບັນດາຫົວໜ້າການເງິນ ຂອງເຂດຢູໂຣ ຕົກລົງກັນ ກ່ຽວກັບການຄວບຄຸມ ທະນາຄານຂອງຕົນ
ບັນດາລັດຖະມຸນຕີການເງິນ ໃນເຂດທີ່ໃຊ້ເງິນຢູໂຣ ໄດ້ຮັບຜ່ານ ແຜນການຮ່ວມກັນ ໃນການຄວບຄຸມດູແລ ທະນາຄານຂອງຕົນ.
ພວກຫົວໜ້າການເງິນຂອງບັນດາປະເທດທີ່ໃຊ້ເງິນຢູໂຣ ໄດ້ ຕົກລົງທຳການຄວບຄຸມຮ່ວມກັນ ກ່ຽວກັບພວກທະນາຄານ ທີ່ປະສົບກັບຄວາມລົ້ມແຫຼວໃນກຸ່ມ 17 ປະເທດໃນຢູໂຣບທີ່ ໃຊ້ເງິນຕາຢູໂຣນັ້ນ ໃນແລງວັນພຸດມື້ກ່ອນນີ້ ພວກລັດຖະມຸນຕີການເງິນຂອງກຸ່ມ ດັ່ງກ່າວ ໄດ້ຮັບຜ່ານເອົາແຜນການນຶ່ງທີ່ຈະບັງຄັບພວກຖືຮຸ້ນ ແລະພວກໃຫ້ເງິນກູ້ຢືມຂອງທະນາຄານຕ່າງໆ ແທນທີ່ຈະໃຫ້ ພວກລັດຖະບານແລະພວກເສຍພາສີລາຍໄດ້ໃຫ້ລັດຮັບຜິດ ຊອບໃນການສູນເສຍຕ່າງໆເວລາທະນາຄານໃດທະນາຄານ ນຶ່ງໃນບັນດາສະຖາບັນການເງິນຈຳນວນຫຼາຍກວ່າ 6 ພັນ ແຫ່ງໃນຢູໂຣບລົ້ມລະລາຍນັ້ນ ຂໍ້ຕົກລົງສະບັບນີ້ ມີວັດຖຸປະສົງເພື່ອປົກປ້ອງເຂດໃຊ້ເງິນຢູໂຣ ບໍ່ຈຳເປັນຕ້ອງອອກເງິນປະກັນໂຕພວກລັດຖະບານສະມາຊິກຂອງກຸ່ມ ດັ່ງທ່ີໄດ້ກະທຳມາໃນຫວ່າງບໍ່ເທົ່າໃດປີຜ່ານມານີ້ ຫຼັງຈາກພວກປະເທດສະມາຊິກຖືກບັງຄັບໃຊ້ຊ່ອຍກູ້ພວກທະນາຄານຕ່າງໆໃນປະເທດຂອງຕົນນັ້ນ ຂໍ້ຕົກລົງສະບັບນີ້ຍັງຮຽກຮ້ອງໃຫ້ພວກທະນາຄານໃນເຂດໃຊ້ເງິນຢູໂຣຈັດຕັ້ງກອງທຶນນຶ່ງ ໃນມູນຄ່າ 75 ຕື້ດອນລາໃນຊ່ວງທົດສະວັດໜ້ານີ້ ເພື່ອຮັບມືກັບການອັດລົງຂອງພວກທະນາ ຄານຕ່າງໆທີ່ລົ້ມລະລາຍນັ້ນ ກ່ອນກອງທຶນຂອງທະນາຄານມີເງິນຢ່າງເຕັມສ່ວນ ພວກລັດ ຖະບານຂອງແຕ່ລະປະເທດຍັງສາມາດກູ້ຢືມເງິນໄດ້ຈາກກອງທຶນຊ່ອຍກູ້ໃນເຂດທີ່ໃຊ້ເງິນ ຢູໂຣທີ່ຍັງມີຢູ່ນັ້ນ ເພື່ອຮັກສາພວກທະນາຄານຕ່າງໆບໍ່ໃຫ້ປະສົບກັບຄວາມລົ້ມແຫຼວ ຫຼືໃຊ້ ໜີ້ສິນທີ່ ພວກຕົນເກັບເງິນກູ້ຢືມຄືນບໍ່ໄດ້ ຈາກເງິນງົບປະມານຂອງພວກຕົນເອງ